Document ID: 32004R0538

Kommissionens forordning (EF) nr. 538/2004
af 23. marts 2004
om nedsættelse af importkvoten for olivenolie for april 2004 i forbindelse med det tunesiske toldkontingent
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2000/822/EF af 22. december 2000 om indgåelse af aftalen i form af brevveksling mellem Det Europæiske Fællesskab og Den Tunesiske Republik om gensidige liberaliseringsforanstaltninger og om ændring af landbrugsprotokollerne til associeringsaftalen mellem Det Europæiske Fællesskab og Den Tunesiske Republik(1),
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(2),
under henvisning til Kommissionens forordning (EF) nr. 312/2001 af 15. februar 2001 om gennemførelsesbestemmelser for indførsel af olivenolie med oprindelse i Tunesien og om fravigelse af visse bestemmelser i forordning (EF) nr. 1476/95 og (EF) nr. 1291/2000(3), særlig artikel 2, stk. 3 og 4, og
ud fra følgende betragtninger
(1) I artikel 3, stk. 1 og 2, i protokol 1 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side(4) åbnes der et toldfrit toldkontingent for ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til Fællesskabet, inden for en mængde, der fastsættes hvert år.
(2) I artikel 1, stk. 2, i forordning (EF) nr. 312/2001 er der også fastsat månedlige grænser for udstedelse af licenser.
(3) Der blev den 16. og 17. februar 2004 indgivet ansøgninger til de franske og italienske myndigheder efter artikel 2, stk. 2, i forordning (EF) nr. 312/2001 om udstedelse af importlicenser for en samlet mængde, der overstiger grænsen på 1000 t, der er fastsat for februar.
(4) Under disse forhold fastsatte Kommissionen i forordning (EF) nr. 293/2004(5) en tildelingskvotient af 14,20 %, der gør det muligt at udstede licenser i forhold til den disponible mængde.
(5) I den italienske udgave af forordning (EF) nr. 293/2004 er der ved en fejl anført en tildelingskvotient på 91,49 % i stedet for 14,20 %. De italienske myndigheder udstedte derfor licenser for 91,49 % af den disponible mængde. Den således udstedte mængde overskred den disponible mængde for februar 2004 med 135,24 t.
(6) Kvoten for april 2004 bør derfor nedsættes med den mængde, der svarer til denne overskridelse, nemlig 135,24 t, hvorved kvoten falder fra de 8000 t, der normalt ville følge af reglerne, til 7864,76 t -
UDSTEDT FØLGENDE FORORDNING:
Artikel 1
Importkvoten for olivenolie i forbindelse med det tunesiske toldkontingent for april 2004 er på 7864,76 t, uden at dette berører den i artikel 1, stk. 2, andet afsnit, i forordning (EF) nr. 312/2001 fastsatte mulighed for at udnytte en eventuel restmængde fra den foregående måned, efter at denne importkvote er udtømt.
Artikel 2
Denne forordning træder i kraft den 24. marts 2004.
Den avendes fra den 29. marts 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. marts 2004.

Labels: 3
17
18